text: Спекула: Свинското поскъпва с 50% до края на годината - новини от Бургас и региона
  Спекула: Свинскот...
  Спекула: Свинското поскъпва с 50% до края на годината
  05.08.2019 13:24:25
  Докато свинското месо у нас поскъпва, на световния пазар - поевтинява. Това каза пред БНТ председателят на Държавната комисия по стоковите борси и тържищата - Владимир Иванов.
  "Има много интересна ситуация на пазара. Има едно изменение на цената нагоре от 80 стотинки. От 7.75 - 7.80, стигнахме до 8.30. Абсолютно спекулативна цена", категоричен е Иванов.
  По думите му, паралелно се наблюдава и друг процес - на световния пазар цената на свинското намалява.
  "На Чикагската борса, която е индикатор на пазара, цената е станала от 1.90 към 1.69 долара. Това е изцяло вредна спекула, изцяло е вследствие на създадените страхови настроения в обществото, в следствие на многото говорене покрай заболяването", убеден е експертът.
  "И най-лошото да стане, не очаквайте драматични изменения на цената, защото ние сме част много по-голям пазар, много добре урегулиран, свърхконкурентно натоварен и с много добро предлагане на свинско месо", каза още председателят на Държавната комисия по стоковите борси и тържищата.
  В същото време експерт от Асоциацията на месопреработватели в България - Кирил Вътов, зае напълно противоположната теза в интервю пред bTV.
  "Цената вече се е повишила с около 40% от началото на годината и то не само у нас, а в цяла Европа, но ситуацията с африканската чума ще допринесе за още едно поскъпване", изтъкна Кирил Вътев.